CELEX: 52010SC0914
Language: mt
Date: 2010-07-20 00:00:00
Title: RAKKOMANDAZZJONI MILL-KUMMISSJONI LILL-KUNSILL li tawtorizza lill-Kummissjoni tiftaħ negozjati f'isem l-Unjoni Ewropea għat-tiġdid tal-protokoll tal-Ftehim ta' Sħubija dwar is-Sajd mal-Ginea Bissaw

MT

MT        MT
 ---pagebreak---                      KUMMISSJONI EWROPEA

                                                      Brussel 20.7.2010
                                                      SEG(2010) 914 finali

             RAKKOMANDAZZJONI MILL-KUMMISSJONI LILL-KUNSILL

     li tawtorizza lill-Kummissjoni tiftaħ negozjati f'isem l-Unjoni Ewropea għat-tiġdid tal-
                 protokoll tal-Ftehim ta' Sħubija dwar is-Sajd mal-Ginea Bissaw

MT                                                                                              MT
 ---pagebreak---                  RAKKOMANDAZZJONI MILL-KUMMISSJONI LILL-KUNSILL

         li tawtorizza lill-Kummissjoni tiftaħ negozjati f'isem l-Unjoni Ewropea għat-tiġdid tal-
                     protokoll tal-Ftehim ta' Sħubija dwar is-Sajd mal-Ginea Bissaw

     A.         MEMORANDUM TA’ SPJEGAZZJONI

                L-Unjoni Ewropea u r-Repubblika tal-Ginea Bissaw kkonkludew protokoll għall-
                ftehim tas-sajd1 li ġie inizjalat miż-żewġ partijiet fit-23 ta' Mejju 2007 u li daħal fis-
                seħħ fit-18 ta' Marzu 2008. Il-protokoll, li jagħti opportunitajiet tas-sajd lil bastimenti
                tal-UE u li jistipula l-kontribuzzjoni finanzjarja, se jiskadi fil-15 ta' Ġunju 2011.

                Il-Kummissjoni tipproponi li jiġi nnegozjat protokoll ġdid li jilħaq l-opportunitajiet
                reali u l-ħtiġijiet tal-flotta tal-Istati Membri, u li jikkonforma mal-linji gwida tal-
                Kunsill ta' Lulju 2004 rigward ftehimiet ta' sħubija dwar is-sajd.

                Il-Kunsill huwa mitlub jadotta l-linji gwida għan-negozjati mehmuża ma' din ir-
                rakkomandazzjoni.

     B.         RAKKOMANDAZZJONI

                Fid-dawl tal-punti msemmija hawn fuq, il-Kummissjoni tirrakkomanda li:

                – Il-Kunsill jawtorizza lill-Kummissjoni biex tiftaħ u twettaq negozjati għat-tiġdid
                  tal-protokoll fil-qafas tal-ftehim ta' sħubija dwar is-sajd mar-Repubblika tal-Ginea
                  Bissaw;

                – Il-Kummissjoni tiġi nnominata bħala n-negozjatur tal-Unjoni f'dan il-qasam;

                – Il-Kummissjoni għandha twettaq dawn in-negozjati f'konsultazzjoni mal-kumitat
                  speċjali f'konformità mad-dispożizzjonijiet stipulati fit-Trattat dwar il-
                  Funzjonament tal-Unjoni Ewropea;

                – Il-Kunsill japprova l-linji gwida għan-negozjati mehmuża ma' din ir-
                  rakkomandazzjoni.

     1
              Ir-Regolament tal-Kunsill (KE) Nru 241/2008 tas-17 ta' Marzu 2008 – ĠU L 75 tat-18 ta' Marzu 2008

MT                                                        2                                                       MT
 ---pagebreak---                                                 ANNESS

     Linji gwida għan-negozjati

     – L-għan tan-negozjati huwa li jiġġedded il-protokoll fil-qafas tal-Ftehim ta' Sħubija dwar is-
       Sajd bejn l-Unjoni Ewropea u r-Repubblika tal-Ginea Bissaw, f'konformità mal-
       konklużjonijiet tal-Kunsill tal-15 ta' Lulju 2004 rigward ftehimiet ta' sħubija dwar is-sajd
       abbażi tal-komunikazzjoni tal-Kummissjoni tat-23 ta' Diċembru 2002, u b'kunsiderazzjoni
       tas-sitwazzjoni tad-drittijiet umani fil-pajjiż.

     – Dan il-protokoll għandu jinkludi klawżola dwar il-konsegwenzi f'każijiet ta' ksur tad-
       drittijiet umani u l-prinċipji demokratiċi.

     – Bl-għan li jiġi żgurat, permezz ta' dan il-protokoll il-ġdid, it-trawwim ta' sajd sostenibbli u
       responsabbli, l-għanijiet tal-Kummissjoni għan-negozjati se jkunu bbażati fuq dan li ġej:

              • L-iżgurar tal-aċċess għaż-żona ekonomika esklussiva (ŻEE) tar-Repubblika tal-
                Ginea Bissaw u l-awtorizzazzjonijiet meħtieġa għall-bastimenti tal-flotta Ewropea
                biex iwettqu attivitajiet tas-sajd fiż-ŻEE msemmija;

              • Il-konsiderazzjoni kif għandu jkun tal-aqwa pariri xjentifiċi disponibbli;

              • L-iżgurar li l-aċċess għar-riżorsi tas-sajd ikun ibbażat fuq l-istess kriterji li
                japplikaw għall-protokoll attwali u fuq l-evoluzzjonijiet osservati matul il-ftit snin
                li għaddew;

              • It-tisħiħ tad-djalogu dwar il-politika tas-settur bl-għan li titħeġġeġ l-
                implimentazzjoni ta' politika responsabbli dwar is-sajd, konsistenti mal-għanijiet
                ta' żvilupp tal-pajjiż, b'mod partikolari fir-rigward tal-monitoraġġ, il-kontroll u s-
                sorveljanza tal-attivitajiet tas-sajd, il-ġestjoni tar-riżorsi tas-sajd u standards
                imtejba ta' iġjene tal-prodotti tas-sajd.

MT                                                  3                                                    MT